**ПОЈЕДНОСТАВЉЕЊЕ ПОСТУКА ОДРЕЂИВАЊА БРОДУ ИМЕНА, ОЗНАКЕ И ЕВРОПСКОГ ИДЕНТИФИКАЦИОНОГ БРОЈА (ENI)**

|  |  |
| --- | --- |
| **Назив административног поступка** | **Одређивање броду имена, ознаке и европског идентификационог броја (ENI)** |
| **Шифра поступка** | **05.00.0023** |
| **Регулаторно тело**  **(надлежно за спровођење препоруке)** | Министарство грађевинарства, саобраћаја и инфраструктуре |
| **Правни оквир којим је уређен административни поступак** | * Закон о државној припадности и упису пловила („Службени гласник РС”, бр. 10/13, 18/15 и 83/18) * Правилник о условима, поступку издавања и начину одређивања имена, ознака, ENI броја, ММSI броја, позивног знака и регистарских бројева за идентификацију пловила („Службени гласник РС”,бр. 64/16 и 34/19) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Анализом поступка утврђено је да је образац захтева припремљен од стране организационе јединице, и да би прописани образац са унапред одређеним елементима допринео лакшем и ефикаснијем поступању у поступку.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Од подносиоца захтева се непотребно тражи да достави сведочанство о способности брода за пловидбу, с обзиром да је само министарство надлежно за издавање тог документа. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац административног захтева** |  | | | | | *Увођење обрасца захтева* |  | **Х** |  | | | **Документација** |  | | | | *Елиминација непотребне документације* |  | **Х** |  | | *Промена форме докумената (копија)* |  | **Х** |  | |  |  |  |  | | |
| 1. **ОБРАЗЛОЖЕЊЕ** | |
| **Образац административног захтева**  **3.1. Увођење обрасца захтева**  Захтев тренутно не постоји али су прописани елементи обрасца захтева у члану 3. Правилника о условима, поступку издавања и начину одређивања имена, ознака, ENI броја, ММSI броја, позивног знака и регистарских бројева за идентификацију пловила („Службени гласник РС”, бр. 64/16 и 34/19).  Предлаже се увођење стандардизованог обрасца за подношење захтева према елементима наведеним у члану 3. који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, али и додатном податку који треба да садржи образац захтева:   * Број сведочанства о способности брода за пловидбу;   У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа ради лакшег преузимања обрасца од стране подносилаца захтева.  ***За примену ове препоруке, није потребна измена прописа.***  **Документација**  **3.2. Елиминација непотребне документације**   * **Документ број 1 из е-Пописа: Сведочанство о способности брода за пловидбу**   Наведени документ представља доказ да је спроведен поступак провере да је брод способан за пловидбу.  Како је издавалац документа Министарство грађевинарства, саобраћаја и инфраструктуре, у чијој је надлежности и овај поступак, предлаже се елиминација његовог подношења од стране подносиоца захтева. Надлежни орган ће извршити увид у службене евиденције које води и проверити потребне податке, чиме ће се смањити административно оптерећење и трошкови подносиоца захтева у поступку а све у складу са члановима 9. и 103. Закона о општем управном поступку.  Како би се ово омогућило, потребно је од подносиоца затражити следеће неопходне информације: назив и седиште правног лица подносиоца захтева, матични број, број сведочанства.  ***За примену ове препоруке није потребна измена прописа.***  **3.3 Промена форме документа**   * **Документи број 4 и 5 из е-Пописа:** **Доказ о уплати републичке административне таксе за захтев, и Доказ о уплати републичке административне таксе за решење којим се одређује име.**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препорука није потребна измена прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препорука није потребна измена прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 1.263.585,69 РСД. Усвајање и примена препорука ће донети привредним субјектима годишње директне уштеде од 42.236,88 РСД или 347,28 ЕУР. Ове уштеде износе 3,34 %укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте и смањењу документације. Препорукама се такође утиче на побољшање пословног амбијента. | |