**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА**

|  |  |
| --- | --- |
| **Назив административног поступка** | Појединачна дозвола за међународни превоз терета |
| **Шифра поступка** | 05.00.00017 |
| **Регулаторно тело**  **(надлежно за спровођење препоруке)** | Министарство грађевинарства, саобраћаја и инфраструктуре |
| **Правни оквир којим је уређен административни поступак** | * Закон о превозу терета у друмском саобраћају („Службени гласник РС”, бр. 68/15, 41/18) * Уредба о расподели страних дозвола за међународни јавни превоз ствари домаћим превозницима („Службени гласник РС” бр. 113/15, 44/18) |
| **Прописи које треба променити/донети/укинути да би се спровеле препоруке** | 1. Уредба о расподели страних дозвола за међународни јавни превоз ствари домаћим превозницима („Службени гласник РС” бр. 113/15, 44/18) |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| Захтев се подноси у слободној форми, што може довести до учесталих неуредних захтева, због недостатка свих информација које су потребне надлежном органу за одлучивање.  Захтев се подноси лично, не постоји могућност електронског подношења захтева, што такође доприноси неефикасном спровођењу поступка. Електронска комуникација би у значајној мери допринела брзом и ефикасном спровођењу поступка. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Увођење обрасца захтева* | **Х** |  | **1** | | **Документација** |  | | | | *Промена форме докумената (оригинал, оверена копија, копија, копија уз оригинал на увид)* |  | **X** |  | | **Унапређење е-управе** |  | **X** |  | | |
| 1. **ОБРАЗЛОЖЕЊЕ** | |
| **НАПОМЕНА**  С обзиром да овом поступку претходи поступак **Утврђивање појединачног плана**, потребно је пописати и тај поступак. Такође је услов за издавање ове дозволе поседовање лиценце за превоз, па се у складу са тим у потпуности подразумева да надлежно министарство располаже свим потребним документима и подацима за поступање и самим тим се од подносиоца захтева не тражи никаква документација приликом захтевања ове дозволе.  Потребно је утврдити да ли је овим поступком обухваћена и **појединачна дозвола у међународном превозу за сопствене потребе** јер уз захтев за ту дозволу, доставља се одређена документација. Ако није и овај поступак треба бити пописан.  **МГСИ САГЛАСАН СА НАВЕДЕНИМ У НАПОМЕНИ И ПРИСТУПИЋЕ ПОПИСУ НАВЕДЕНИХ ПОСТУПАКА**     * 1. **Унапређење е управе**     Овај поступак је на завидном нивоу дигитализације и захтев се подноси електронски. Међутим постоји значајан простор за даље унапређење дигиталног поступања и пружања услуге подносиоцима захтева, као што су омогућавање и повезивање са функционалношћу електронског плаћања која је доступан на порталу еУправа, као и изградња и повезивање са еПисарницом. У циљу унапређења јавних услуга које пружа јавна управа и савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се потпуно увођење е-управе тако што ће се поступак у целости спровести електронским путем у складу са унапређењима која се спроводе на нивоу Републике Србије. Кроз Пројекат еПАПИР дигитално поступање у овом поступаку може се значајно унапредити поступање у овом поступку и повећање ефикасности у поступању.  **За примену ове препоруке није неопходна измена прописа.**  **ОРГАН САГЛАСАН СА ПРЕПОРУКОМ**   * 1. **Прописивање обрасца захтева**   У циљу повећања ефикасности и пружања помоћи странци препоручује се да поступајући орган пропише образац захтевa и учини га јавно доступним путем интернета, како би олакшао странкама учешће у поступку. Образац треба да садржи све податке неопходне органима да могу да поступају по њима, као и информације о неопходној документацији, информације о прописаном року за решавање захтева, као и информације о финансијским издацима у поступку.  **За примену ове препоруке потребна је измена Уредбе о расподели страних дозвола за међународни јавни превоз ствари домаћим превозницима („Службени гласник РС”, бр. 113/15, 44/18).**  **ОРГАН САГЛАСАН СА ПРЕПОРУКОМ.**   * 1. **Промена форме докумената (оригинал, оверена копија, копија, копија уз оригинал на увид)** * **Документ 1** - Републичка административна таксе за захтев * **Документ 2** - Републичка административна такса за издавање решења појединачне дозволе   Од подносиоца се захтева да достави доказ о уплаћеној такси у оригиналу (потврда или оверен извод из банке), како је наведено у бази еПописа. Предлажемо да се за горе наведенa документa као доказ о уплати прихвати подношење извода са пословног рачуна банке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе. Такође, с обзиром да је могуће кроз еПапир извршити дигитализацију овог поступка предлажемо да се одмах искористи и апликација за плаћање преко портала еУправа и тиме умрежи и у потпуности дигитализује овај поступак.  **За примену ове препоруке, није потребна измена прописа.**  **ОРГАН САГЛАСАН СА ПРЕПОРУКОМ.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| ПРЕДЛОГ  На основу члана 44. став 4. Закона о међународном превозу у друмском саобраћају („Службени лист СРЈ”, бр. 60/98, 5/99 – исправка, 44/99, 74/99, 4/00 – исправка и „Службени гласник РС”, бр. 101/05 – др. закон, 101/05 – др. закон, 18/10 и 68/15) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС и 44/14),  Влада доноси  **УРЕДБУ**  **о изменама и допунама Уредбе о расподели страних дозвола за међународни јавни превоз ствари домаћим превозницима**  Члан 1.  У Уредби о расподели страних дозвола за међународни јавни превоз ствари домаћим превозницима („Службени гласник РС”, бр. 113/15, 44/18) у члану 1. иза речи: „ критеријуми за њихову расподелу, ” додају се речи: „образац захтева” и запета.  Члан 5.  Ова уредба ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **УРЕДБА**  **о расподели страних дозвола за међународни јавни превоз ствари домаћим превозницима**  Члан 1.  Овом уредбом прописују се начин образовања годишњих контингената страних дозвола за међународни јавни превоз ствари домаћим превозницима, начин утврђивања годишњег плана расподеле страних дозвола и критеријуми за њихову расподелу, ОБРАЗАЦ ЗАХТЕВА, као и начин доделе појединачних, временских и ЦЕМТ дозвола. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднетo је укупно 42.925 захтевa за издавање појединачне дозвола за међународни превоз терета.  Директан трошак спровођења овог поступка за привредне субјекте на годишњем нивоу износио је 120,768,808.86 РСД, што је еквивалентно износу од 992,985.71 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 20,500,679.20 РСД или 168,560.75 ЕУР. Ове уштеде износе 16.98 % укупних директних трошкова привредних субјеката у овом поступку. | |