**ПОЈЕДНОСТАВЉЕЊЕ ПОСТУПКА ОДОБРАВАЊА РЕДА ВОЖЊЕ ЗА ОБАВЉАЊЕ МЕЂУНАРОДНОГ ЛИНИЈСКОГ ПРЕВОЗА ПУТНИКА**

|  |  |
| --- | --- |
| **Назив административног поступка** | **Одобравањe реда вожње за обављање међународног линијског превоза путника** |
| **Шифра поступка** | **05.00.0006** |
| **Регулаторно тело**  **(надлежно за спровођење препоруке)** | Министарство грађевинарства, саобраћаја и инфраструктуре |
| **Правни оквир којим је уређен административни поступак** | * Закон о превозу путника у друмском саобраћају („Службени гласник РС”, бр. 68/15, 41/18, 44/18, 83/18, 31/19 и 9/20) |
| **Прописи које треба променити /донети/укинути да би се спровеле препоруке** | 1. Доношење новог подзаконског акта |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Анализом поступка утврђено је да је образац захтева у слободној форми, и да би прописани образац са унапред одређеним елементима допринео лакшем и ефикаснијем поступању у поступку. Непотребно се од подносиоца захтева тражи достављање документа који издаје само министарство.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  С обзиром на једноставност поступка и потребе смањења прекомерне документације у папиру изузетно корисно би било увођење Е-управе чим се за то обезбеде технички услови. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац административног захтева** |  | | | | | *Увођење обрасца захтева* | **Х** |  | **1.** | | | **Документација** |  | | | | *Елиминација непотребне документације* |  | **Х** |  | | *Промена форме докумената (копија)* |  | **Х** |  | | *Увођење е-управе* |  | **Х** |  | |  |  |  |  | | |
| 1. **ОБРАЗЛОЖЕЊЕ** | |
| **Образац административног захтева**  **3.1. Увођење обрасца захтева**  Захтев тренутно постоји у слободној форми, и нису прописани елементи обрасца захтева. У циљу ефикасности и пружања помоћи странци препоручује се да поступајући орган пропише образац захтевa и учини га јавно доступним путем интернет портала, како би олакшао странкама учешће у поступку.  Предлаже се прописивање подзаконским актом, предвиђеним чланом 105. став Закона о друмском саобраћају, стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, и то:   * Подаци о подносиоцу захтева (назив правног лица, седиште, матични број) ради јасног и прецизног евидентирања подносиоца захтева као и провере службеника свих наведених података на сајту Агенције за привредне регистре; * Број лиценце за превоз путника подносиоца захтева, датим издавања; * Предлог реда вожње (назив линије, број полазака, времена поласка из почетне и крајње аутобуске станице, односно аутобуског стајалишта, времена доласка и полазака на свим аутобуским станицама и аутобуским стајалиштима, режим обављања превоза итд); * Предлог да се предложени ред вожње усагласи са редовима вожње који су у поступку издавања дозволе за линијски превоз и са редовима вожње за које је издата дозвола;   У обрасцу захтева треба да стоји и писана информација о прописаном року за решавање предмета, документацији која се подноси уз захтев , као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа ради лакшег преузимања обрасца од стране подносилаца захтева.  ***За примену ове препоруке је потребно доношење новог позаконског акта на основу члана 105. став 2. Закона о превозу путника у друмском саобраћају, где је дат правни основ за доношење акта који прописује изглед и садржину обрасца реда вожње, поступак и услове усаглашавања предложених редова вожње, којим ће се прописати образац захтева и његови елементи.***  **Документација**  **3.2. Елиминација непотребне документације**   * **Документ број 6 из е-Пописа: Лиценца за међународни или домаћи линијски односно ванлинијски превоз путника**   Наведени документ Лиценца за међународни или домаћи линијски односно ванлинијски превоз путника представља доказ за да подносилац захтева поседује лиценцу за домаћи или међународни превоз путника.  Како је издавалац документа Министарство грађевинарства, саобраћаја и инфраструктуре, у чијој је надлежности и овај поступак, предлаже се елиминација његовог подношења од стране подносиоца захтева. Надлежни орган ће извршити увид у службене евиденције које води и проверити потребне податке, чиме ће се смањити административно оптерећење и трошкови подносиоца захтева у поступку.    Како би се ово омогућило, потребно је од подносиоца затражити следеће неопходне информације у предложеном обрасцу захтева: назив и седиште правног лица, матични број, број лиценце, датум издавања.   * **Документ број 1 из е-Пописа:: Предлог реда вожње**   Наведени документ предлог реда вожње је доказ за предложени ред вожње са свим битним спецификацијама као што су: назив линије, број полазака, времена поласка из почетне и крајње аутобуске станице, односно аутобуског стајалишта, времена доласка и полазака на свим аутобуским станицама и аутобуским стајалиштима, режим обављања превоза.  Како је издавалац документа сам подносилац захтева, предлаже се елиминација документа као самосталног документа и инкорпорација документа у образац захтева.  ***За примену ове препоруке није потребна измена прописа.***  **3.3. Промена форме документа**   * **Документи број 4 и 5 из е-Пописа:** **Доказ о уплати републичке административне таксе за захтев, и доказ о уплати републичке административне таксе за решење по захтеву за усаглашавање реда вожње за међународни линијски превоз путника**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Спровођењем препоруке 3.4. Увођење е-управе, ова препорука ће аутоматски бити имплементирана и орган који спроводи поступак ће бити у могућности да врши електронску проверу уплате (како података о уплатиоцу тако и износа уплате и броја жиро рачуна).  ***За примену ове препоруке, није потребна измена прописа.***  **3.4. Увођење е-управе**  Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости, уз услов да се обезбеде технички услови за ову препоруку.  Предлаже се примена ове препоруке чим се за то остваре технички услови.  ***За примену ове препоруке, није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗГЛЕДУ ОБРАСЦА ЗАХТЕВА ЗА ОДОБРАВАЊE РЕДА ВОЖЊЕ ЗА ОБАВЉАЊЕ МЕЂУНАРОДНОГ ЛИНИЈСКОГ ПРЕВОЗА ПУТНИКА**  На основу члана 105. Закона о превозу путника у друмском саобраћају(„Службени гласник РС”, бр. 68/15, 41/18, 44/18, 83/18, 31/19 и 9/20)  Министарство грађевинарства, саобраћаја и инфраструктуре доноси:  ПРАВИЛНИК О ИЗГЛЕДУ ОБРАСЦА ЗАХТЕВА ЗА ОДОБРАВАЊE РЕДА ВОЖЊЕ ЗА ОБАВЉАЊЕ МЕЂУНАРОДНОГ ЛИНИЈСКОГ ПРЕВОЗА ПУТНИКА  Члан 1.  Овим правилником прописује се изглед обрасца захтева за одобравањe реда вожње за обављање међународног линијског превоза путника.  Образац захтева из става 1. овог члана примењује се у случајевима: успостављања нове линије, измену одобреног реда вожње као и проширење одобреног реда вожње.  Члан 2.  Образац захтева за одобравањe реда вожње за обављање међународног линијског превоза путника дат је на Обрасцу 1, који је одштампан уз овај правилник и чини његов саставни део.  Члан 3.  Овај правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **/** | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 1.259.731,99 РСД. Усвајање и примена препорука ће донети привредним субјектима годишње директне уштеде од 171.969,22 РСД или 1.413,97 ЕУР. Ове уштеде износе 13,65%укупних директних трошкова привредних субјеката у поступку. | |