**ПОЈЕДНОСТАВЉЕЊЕ ПОСТУПКА РЕГИСТРАЦИЈЕ И ОВЕРЕ РЕДА ВОЖЊЕ ЗА МЕЂУМЕСНИ ЛИНИЈСКИ ПРЕВОЗ ПУТНИКА У ДРУМСКОМ САОБРАЋАЈУ**

|  |  |
| --- | --- |
| **Назив административног поступка** | **Регистрација и овера реда вожње за међумесни линијски превоз путника у друмском саобраћају** |
| **Шифра поступка** | **05.00.0001** |
| **Регулаторно тело**  **(надлежно за спровођење препоруке)** | Министарство грађевинарства, саобраћаја и инфраструктуре |
| **Правни оквир којим је уређен административни поступак** | * Закон о превозу путника у друмском саобраћају („Службени гласник РС”, бр. 68/15, 41/18, 44/18, 83/18, 31/19 и 9/20) * Правилник о садржини обрасца реда вожње, садржини и начину вођења регистра и начину овере реда вожње у међумесном превозу („Службени гласник РС”, број 19/17) |
| **Прописи које треба променити /донети/укинути да би се спровеле препоруке** | 1. Закон о превозу путника у друмском саобраћају („Службени гласник РС”, бр. 68/15, 41/18, 44/18, 83/18, 31/19 и 9/20) 2. Правилник о садржини обрасца реда вожње, садржини и начину вођења регистра и начину овере реда вожње у међумесном превозу („Службени гласник РС”, број 19/17) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Подносилац захтева као претходни поступак регистрације и овере реда вожње за међумесни линијски превоз путника у друмском саобраћају пред Привредном комором Србије спроводи поступак усаглашавања реда вожње са осталим превозницима уз координацију Привредне коморе Србије.  Усаглашене редове вожње Привредна комора Србије доставља Министарство грађевинарства, саобраћаја и инфраструктуре а подносилац захтева, лично или поштом, доставља захтев у слободној форми и три примерка реда вожње ради регистрације и оверавања. Поред тога, у пракси се остала документација може доставити од стране подносиоца захтева али је може и орган прибавити по службеној дужности док је уЗакону о превозу путника у друмском саобраћају у члану 65. прописана обавеза достављања пратећих докумената од стране подносиоца захтева.  Када Министарство грађевинарства, саобраћаја и инфраструктуре обрађује поднети захтев мора то да ради „ручно“, физичким упоређивањем усаглашеног реда вожње са редом вожње достављеним за регистрацију и оверу што у увећава потребно време за обраду захтева и повећава могућност превида и грешке. Још увек није успостављена пуна електронска управа, нити поједини сегменти електронске комуникације.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац административног захтева** |  | | | | | *Увођење обрасца захтева* | **X** |  | **2.** | | | **Документација** |  | | | | *Елиминација непотребне документације* | **X** |  | **1.** | | *Увођење е-управе* |  | **X** |  | | | *Промена форме докумената (копија)* |  | **X** |  | | |  | | | | | | |
| 1. **ОБРАЗЛОЖЕЊЕ** | |
| **Образац административног захтева**  **3.1. Увођење обрасца захтева**  Захтев тренутно постоји у слободној форми, и нису прописани елементи обрасца захтева. У циљу ефикасности и пружања помоћи странци препоручује се да поступајући орган пропише образац захтевa и учини га јавно доступним путем интернет портала, како би олакшао странкама учешће у поступку.  Предлаже се прописивање стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, и то:   * Подаци о подносиоцу захтева (назив правног лица, седиште, матични број) ради јасног и прецизног евидентиртања подносиоца захтева као и провере службеника свих наведених података на сајту Агенције за привредне регистре; * Подаци о лиценци за домаћи или међународни линијски превоз (број и датум издавања лиценце) * Подаци о реду вожње који је регистрован а чији рок важења истиче * Подаци о потребној документацији за одлучивање и начину на који се она прибавља   У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа ради лакшег преузимања обрасца од стране подносилаца захтева.  ***За примену ове препоруке, потребна је допуна Правилника о садржини обрасца реда вожње, садржини и начину вођења регистра и начину овере реда вожње у међумесном превозу („Службени гласник РС”, број 19/17). Потребно је образац захтева за регистрацију и оверу реда вожње за међумесни линијски превоз путника у друмском саобраћају додати као прилог наведеног правилника.***  **Документација**  **3.2. Елиминација непотребне документације**   * **Документ број 2 из е-Пописа: Ред вожње који је регистрован у Министарству а чији рок важења истиче**   Наведени документ представља претходно одобрен ред вожње а чије важење истиче.  Како је издавалац документа Министарство грађевинарства, саобраћаја и инфраструктуре, у чијој је надлежности и овај поступак, предлаже се елиминација његовог подношења од стране подносиоца захтева. Надлежни орган ће извршити увид у службене евиденције које води и проверити потребне податке, чиме ће се смањити административно оптерећење и трошкови подносиоца захтева у поступку.   * **Документ број 4 из е-Пописа: Ред вожње који је усаглашен у Привредној комори Србије**   Наведени документ представља финални ред вожње након процеса усаглашавања са осталим превозницима а уз координацију Привредне коморе Србије. Овај документ у пракси Привредна комора Србије доставља Министарству након коначног усаглашавања. Сматрамо да је ради смањења оптерећења али и сигурности потребно да се овај документ доставља службеним путем од стране Привредне коморе Србије Министарству.  Закон о превозу путника у друмском саобраћају у члану 65. прописује обавезу достављања, Документа број2 и 4 из е-пописа, од стране подносиоца захтева предлаже се прописивање списка документацији потребне за одлучивање без навођења начина прибављања. Начин прибављања, односно могућност прибављања по службеној дужности увидом у евиденције које води само Министарство предвидети обрасцом захтева где ће се и даље оставити могућност достављања ових документа од стране подносиоца у складу са Законом о општем управном поступку.  ***За примену ове препоруке, потребна је измена и допуна члана 65. Закона о превозу путника у друмском саобраћају („Службени гласник РС”, бр. 68/15, 41/18, 44/18, 83/18, 31/19 и 9/20).***  **3.3. Увођење е-управе**  Поступак подразумева подношење захтева надлежном органу поштом или лично, а достављање акта подносиоцу лично. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  Предлаже се примена ове препоруке чим се за то остваре технички услови.  ***За примену ове препоруке, није потребна измена прописа.***  **3.4. Промена форме докумената (копија)**  **Докумени број 5. и 6. из е-Пописа**: Доказ о уплати републичке административне таксе за захтев и Доказ о уплати републичке административне таксе за решење по захтеву за регистрацију и оверу реда вожње за међумесни превоз.  Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Спровођењем препоруке 3.3 Увођење е-управе, ова препорука ће аутоматски бити имплементирана и орган који спроводи поступак ће бити у могућности да врши електронску проверу уплате (како података о уплатиоцу тако и износа уплате и броја жиро рачуна).  ***За примену ове препоруке, није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА И ДОПУНАМА ЗАКОНА О ПРЕВОЗУ ПУТНИКА У ДРУМСКОМ САОБРАЋАЈУ**  Члан 1.  У Закону о превозу путника у друмском саобраћају („Службени гласник РС”, бр. 68/15, 41/18, 44/18, 83/18, 31/19 и 9/20)., у члану 65. став 3. мења се и гласи:  „Уз захтев за регистрацију и оверу реда вожње у међумесном превозу превозник је дужан да достави доказ о плаћеним таксама и један примерак реда вожње за регистрацију и/или оверу.”  Члан 2.  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ПРЕВОЗУ ПУТНИКА У ДРУМСКОМ САОБРАЋАЈУ**  **КОЈЕ СЕ МЕЊАЈУ И ДОПУЊУЈУ**  Члан 65.  Регистрацију и оверу реда вожње за линијски превоз врши:  1) за међумесни превоз - Министарство;  2) за градски и приградски превоз - општинска, односно градска управа, односно управа надлежна за послове саобраћаја.  Захтев за регистрацију и оверу реда вожње у међумесном превозу подноси се од 15. до 30. маја текуће године.  Уз захтев за регистрацију и оверу реда вожње у међумесном превозу превозник је дужан да достави ~~фотокопију реда вожње који је регистрован у Министарству, а чији рок важења истиче, односно оригинал реда вожње који је усаглашен у Привредној комори Србије.~~ ДОКАЗ О ПЛАЋЕНИМ ТАКСАМА И ЈЕДАН ПРИМЕРАК РЕДА ВОЖЊЕ ЗА РЕГИСТРАЦИЈУ И/ИЛИ ОВЕРУ.  Министарство доноси решење о регистрацији и овери реда вожње за међумесни превоз ако превозник има лиценцу за домаћи линијски превоз путника, односно лиценцу за међународни линијски превоз путника и ред вожње који је регистрован у Министарству, а чији рок важења истиче, односно ред вожње који је усаглашен у Привредној комори Србије.  Превозник је дужан да преузме регистрован ред вожње у периоду од 10. до 20. јула текуће године.  Министарство доноси решење којим се одбија захтев за регистрацију и оверу реда вожње у међумесном превозу, ако превозник не испуњава услове из става 4. овог члана.  Решење из ст. 4. и 6. овог члана је коначно. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 2.533.757,52 РСД. Усвајање и примена препорука ће донети привредним субјектима годишње директне уштеде од 92.723,99 РСД или 762,40 ЕУР. Ове уштеде износе 3,66%укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, и смањењу документације. Препорукама се такође утиче на побољшање пословног амбијента. | |