**Поједностављење поступка издавања** д**озволе домаћег превозника за ванлинијски међународни превоз путника**

|  |  |
| --- | --- |
| **Назив административног поступка** | Дозвола домаћег превозника за ванлинијски међународни превоз путника |
| **Шифра поступка** | 05.00.0013 |
| **Регулаторно тело**  **(надлежно за спровођење препоруке)** | Министарство грађевинарства, саобраћаја и инфраструктуре |
| **Правни оквир којим је уређен административни поступак** | * Закон о превозу путника у друмском саобраћају („Службени гласник РС”, бр. 68/15, 41/18, 44/18 - др. закон, 83/18, 31/19 и 9/20); * Правилник о условима додељивања и начину коришћења и раздуживања дозвола за ванлинијски превоз путника („Службени гласник РС”, број 82/17) |
| **Прописи које треба променити /донети/укинути да би се спровеле препоруке** | 1. Закон о превозу путника у друмском саобраћају („Службени гласник РС”, бр. 68/15, 41/18, 44/18 - др. закон, 83/18, 31/19 и 9/20); 2. Правилник о условима додељивања и начину коришћења и раздуживања дозвола за ванлинијски превоз путника („Службени гласник РС”, број 82/17) |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| Административни поступак није детаљно прописан. Законом о превозу путника у друмском саобраћају дат је правни основ за утврђивање услова за издавање дозволе домаћем превознику за ванлинијски међународни превоз путника, док су Правилником о условима додељивања и начину коришћења и раздуживања дозвола за ванлинијски превоз путника ти услови и прописани, али образац захтева и која је потребна документација у свакој специфичној ситуацији потребна уз сам захтев није прописана, него се утврђује обрасцем захтева који је припремљен од стране унутрашње организационе јединице Министарства.  Захтев се подноси лично или поштом, не постоји могућност електронског подношења захтева. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Утврђивање правног основа и потребне документације** |  | | | | | *Допунити правни основ ако га нема* | **Х** |  | **1 и 2** | | | **Образац административног захтева** |  | | | | | *Прописивање обрасца захтева* | **Х** |  | **1 и 2** | | | **Документација** |  | | | | *Промена форме докумената (оригинал, оверена копија, копија, копија уз оригинал на увид)* |  | **X** |  | | **Унапређење е-управе** |  | **X** |  | | **Престанак употребе печата** |  | **X** |  | | | |
| 1. **ОБРАЗЛОЖЕЊЕ** | |
| * 1. **Допунити правни основ и прописати образац захтева**   Закон о превозу путника у друмском саобраћају („Службени гласник РС”, бр. 68/15, 41/18, 44/18 - др. закон, 83/18, 31/19 и 9/20) и Правилник о условима додељивања и начину коришћења и раздуживања дозвола за ванлинијски превоз путника („Службени гласник РС”, број 82/17) не прописују поступак у свим његовим деловима, односно није прописано да је домаћи превозник у обавези да уз захтев за издавање дозволе за обављање наизменичног ванлинијског превоза путника и доказе о уплати републичких административних такси достави и уговор о смештају организоване групе путника, односно распоред превоза организоване групе путника за више туристичких путовања по датумима, тако да се прва вожња у повратку и последња вожња у одласку у низу наизменичних вожњи, обавља празним аутобусом.  Како би се обезбедилa потпуна транспарентност, правна сигурност и информисаност странке у поступку потребно је прописати све шта је потребно да странка достави уз захтев као и сам образац захтева.  Образац захтева постоји, али је припремљен од стране организационе јединице органа и садржи битне елемент за поступање. Међутим, из истих разлога као и за сам поступак потребно је прописати стандардну форму обрасца захтева који ће садржати све битне елементе потребне органу у поступању као и информацију о потребној документацији и износу републичких административних такси.  **За примену ове препоруке потребна је измена прописа и то члан 132. Закона о превозу путника у друмском саобраћају („Службени гласник РС”, бр. 68/15, 41/18, 44/18 - др. закон, 83/18, 31/19 и 9/20) и Правилник о условима додељивања и начину коришћења и раздуживања дозвола за ванлинијски превоз путника („Службени гласник РС”, број 82/17)**  **ОРГАН САГЛАСАН СА ПРЕПОРУКОМ.**   * 1. **Промена форме докумената (оригинал, оверена копија, копија, копија уз оригинал на увид)** * **Документ 2 -** Доказ о уплати републичке административне таксе за захтев * **Документ 3 -** Доказ о уплати републичке административне таксе за решење о додели дозвола за међународни ванлинијски превоз путника * **Документ 4** - Доказ о уплати републичке административне таксе по свакој додељеној дозволи за међународни ванлинијски превоз путника   Од подносиоца се неосновано захтева да достави доказе о уплаћеној такси у оригиналу (потврда или оверен извод из банке), како је наведено у бази еПописа. Предлажемо да се за три горе наведена документа као доказ о уплати прихвати подношење извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе. Такође, предлаже се употреба апликације за електронско плаћање републичке административне таксе која је доступна на порталу еУправа.  **За примену ове препоруке, није потребна измена прописа.**  **ОРГАН САГЛАСАН СА ПРЕПОРУКОМ.**   * 1. **Унапређење е управе**     Овај поступак је на завидном нивоу дигитализације и захтев се подноси електронски. Међутим постоји значајан простор за даље унапређење дигиталног поступања и пружања услуге подносиоцима захтева, као што су омогућавање и повезивање са функционалношћу електронског плаћања која је доступан на порталу еУправа, као и изградња и повезивање са еПисарницом. У циљу унапређења јавних услуга које пружа јавна управа и савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се потпуно увођење е-управе тако што ће се поступак у целости спровести електронским путем у складу са унапређењима која се спроводе на нивоу Републике Србије. Кроз Пројекат еПАПИР дигитално поступање у овом поступаку може се значајно унапредити поступање у овом поступку и повећање ефикасности у поступању.  **За примену ове препоруке није неопходна измена прописа, али уколико би Министарство било спремно да се овај поступак спроводи искључиво електронски било би пожељно то прописати у члану 132. Закона о превозу путника у друмском саобраћају („Службени гласник РС”, бр. 68/15, 41/18, 44/18 - др. закон, 83/18, 31/19 и 9/20) .**  **ОРГАН САГЛАСАН СА ПРЕПОРУКОМ**   * 1. **Престанак употребе печата**   На обрасцу захтева, Министарство је одредило место за печат подносиоца захтева, што је у супротности са слободом избора коришћења печата за привредне субјекте у њиховом пословању у складу са Законом о привредним друштвима. У складу са наведеним потребно је изменити образац, тако да се од подносиоца захтева више не захтева овера захтева.  **За примену ове препоруке није неопходна измена прописа**  **ОРГАН САГЛАСАН СА ПРЕПОРУКОМ.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОНА О ИЗМЕНАМА И ДОПУНАМА ЗАКОНА О ПРЕВОЗУ ПУТНИКА У ДРУМСКОМ САОБРАЋАЈУ**  Члан 1.  У Закону о превозу путника у друмском саобраћају („Службени гласник РС”, бр. 68/15, 41/18, 44/18 - др. закон, 83/18, 31/19 и 9/20) у члану 132. став 2. после речи: „домачим превозницима” додаје се запете и речи: „образац захтева”.  Члан 2.  Овај закон ступа на снагу осмог дана од дана објављивања у „Службеном гласнику Републике Србије”.  ПРЕДЛОГ  На основу члана 132. став 2. Закона о превозу путника у друмском саобраћају („Службени гласник РС”, бр. 68/15, 41/18, 44/18 - др. закон, 83/18, 31/19 и 9/20),  министар грађевинарства, саобраћаја и инфраструктуре доноси  **ПРАВИЛНИК**  **о изменама и допунама Правилника о условима додељивања и начину коришћења и раздуживања дозвола за ванлинијски превоз путника**  Члан 1.  У Правилнику о условима додељивања и начину коришћења и раздуживања дозвола за ванлинијски превоз путника („Службени гласник РС”, број 82/17) у члану 1. иза речи: „домаћим превозницима” додаје се запета и речи: „образац захтева”.  Члан 2.  После члана 2. додаје се наслов: „Захтев за дозволу за ванлинијски превоз” и нови члан 2а који гласи:  „ Захтев за дозволу за ванлинијски превоз подноси се на обрасцу прописаном овим правилником.  Уз захтев из става 1. овог члана, подносилац је у обавези да достави уговор о превозу или програм путовања и доказ о плаћеној републичкој административној такси.  У случају наизменичног превоза путника, подносилац захтева поред докумената из става 2. овог члана, у обавези је да достави уговор о смештају и распоред превоза по датумима.  У случају превоза за сопствене потребе, подносилац захтева поред докумената из става 2. овог члана у обавези је да достави и списак путника.  Испуњеност услова из члана 2. овог правилника министарство надлежно за послове саобраћаја проверава по службеној дужности.” | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ЗАКОН О ПРЕВОЗУ ПУТНИКА У ДРУМСКОМ САОБРАЋАЈУ**  Члан 132.  Домаћи превозник подноси захтев за доделу дозволе за ванлинијски превоз за који је потврђеним међународним споразумом предвиђено обављање на основу дозволе за ванлинијски превоз, а дозволе су размењене са надлежним органом државе преко чије територије се обавља превоз.  Министар прописује услове додељивања дозвола за ванлинијски превоз домаћим превозницима, ОБРАЗАЦ ЗАХТЕВА и начин коришћења и раздуживања дозвола за ванлинијски превоз које су размењене са надлежним органом државе преко чије територије се обавља превоз.  Министар доноси решење о забрани додељивања дозвола за ванлинијски превоз у трајању од 30 дана до шест месеци ако утврди да домаћи превозник није користио и раздужио дозволе за ванлинијски превоз на начин утврђен прописом из става 2. овог члана.  Министар доноси решење којим се одбија захтев из става 1. овог члана ако је донето решење из става 3. овог члана.  Решење из ст. 3. и 4. овог члана је коначно.  **ПРАВИЛНИК**  **о условима додељивања и начину коришћења и раздуживања дозвола за ванлинијски превоз путника**  **Предмет**  Члан 1.  Овим правилником прописују се услови додељивања дозвола за ванлинијски превоз путника домаћим превозницима, ОБРАЗАЦ ЗАХТЕВА и начин коришћења и раздуживања дозвола за ванлинијски превоз које су размењене са надлежним органом државе преко чије територије се обавља превоз (у даљем тексту: надлежни орган друге државе).  **ЗАХТЕВ ЗА ДОЗВОЛУ ЗА ВАНЛИНИЈСКИ ПРЕВОЗ**  ЧЛАН 2А.  ЗАХТЕВ ЗА ДОЗВОЛУ ЗА ВАНЛИНИЈСКИ ПРЕВОЗ ПОДНОСИ СЕ НА ОБРАСЦУ ПРОПИСАНОМ ОВИМ ПРАВИЛНИКОМ.  УЗ ЗАХТЕВ ИЗ СТАВА 1. ОВОГ ЧЛАНА, ПОДНОСИЛАЦ ЈЕ У ОБАВЕЗИ ДА ДОСТАВИ УГОВОР О ПРЕВОЗУ ИЛИ ПРОГРАМ ПУТОВАЊА И ДОКАЗ О ПЛАЋЕНОЈ РЕПУБЛИЧКОЈ АДМИНИСТРАТИВНОЈ ТАКСИ.  У СЛУЧАЈУ НАИЗМЕНИЧНОГ ПРЕВОЗА ПУТНИКА, ПОДНОСИЛАЦ ЗАХТЕВА ПОРЕД ДОКУМЕНАТА ИЗ СТАВА 2. ОВОГ ЧЛАНА, У ОБАВЕЗИ ЈЕ ДА ДОСТАВИ УГОВОР О СМЕШТАЈУ И РАСПОРЕД ПРЕВОЗА ПО ДАТУМИМА.  У СЛУЧАЈУ ПРЕВОЗА ЗА СОПСТВЕНЕ ПОТРЕБЕ, ПОДНОСИЛАЦ ЗАХТЕВА ПОРЕД ДОКУМЕНАТА ИЗ СТАВА 2. ОВОГ ЧЛАНА У ОБАВЕЗИ ЈЕ ДА ДОСТАВИ И СПИСАК ПУТНИКА.  ИСПУЊЕНОСТ УСЛОВА ИЗ ЧЛАНА 2. ОВОГ ПРАВИЛНИКА МИНИСТАРСТВО НАДЛЕЖНО ЗА ПОСЛОВЕ САОБРАЋАЈА ПРОВЕРАВА ПО СЛУЖБЕНОЈ ДУЖНОСТИ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У току 2016. године поднетo је укупно 3,077 захтевa за издавање дозволе домаћег превозника за ванлинијски међународни превоз путника oдобрење за обављање делатности возара.  Директан трошак спровођења овог поступка за привредне субјекте на годишњем нивоу износио је 18,057,031.78 РСД, што је еквивалентно износу од 148,468.59 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 1,234,544.50 РСД или 10,150.68 ЕУР. Ове уштеде износе 6.84 % укупних директних трошкова привредних субјеката у овом поступку. | |
| 1. **НАПОМЕНА РАДИ КОРЕКЦИЈЕ У Е ПОПИСУ** | |
| Усвојене су измене и допуне прописа који представља правни основ за поступак:   * Закон о превозу путника у друмском саобраћају (“Службени гласник РС“, бр. 68/15, 41/18, 44/18 - др. закон, 83/18, 31/19)   Правилник о условима додељивања и начину коришћења и раздуживања дозвола за ванлинијски превоз путника ("Сл. гласник РС", број 82/17) није наведен као правни основ за поступак  Усвојене су измене и допуне прописа који представља правни однов за наплату издатака у поступку и промењени износи републичких административних такси:   * Закон о републичким административним таксама („Службени гласник РС”, бр. 43/03, 51/03 - испр., 61/05, 101/2005 - др. закон, 5/09, 54/09, 50/11, 70/11 - усклађени дин. изн., 55/12 - усклађени дин. изн., 93/12, 47/13 - усклађени дин. изн., 65/13 - др. закон, 57/14 - усклађени дин. изн., 45/15 - усклађени дин. изн., 83/15, 112/15, 50/16 - усклађени дин. изн. и 61/17 - усклађени дин. изн, 113/17, 3/18 – исправка и 50/18 – др. закон и 95/18). | |