**ПОЈЕДНОСТАВЉЕЊЕ ПОСТУПКА ИЗДАВАЊА КЊИГЕ ПУТНИХ ЛИСТОВА ЗА ДОМАЋИ ВАНЛИНИЈСКИ ПРЕВОЗ ПУТНИКА**

|  |  |
| --- | --- |
| **Назив административног поступка** | **Књига путних листова за домаћи ванлинијски превоз путника** |
| **Шифра поступка** | **05.00.0004** |
| **Регулаторно тело**  **(надлежно за спровођење препоруке)** | Министарство грађевинарства, саобраћаја и инфраструктуре |
| **Правни оквир којим је уређен административни поступак** | * Закон о превозу путника у друмском („Службени гласник РС”, бр. 68/15, 41/18, 44/18, 83/18, 31/19 и 9/20) * Правилник о путном листу за домаћи ванлинијски превоз путника („Службени гласник РС”, бр. 16/17 и 44/18) |
| **Прописи које треба променити /донети/укинути да би се спровеле препоруке** | 1. Закон о превозу путника у друмском саобраћају („Службени гласник РС”, број 68/15, 41/18, 44/18, 83/18, 31/19 и 9/20) 2. Доношење новог подзаконског акта |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Од подносиоца захтева се непотребно тражи да достави лиценцу за међународни или домаћи линијски односно ванлинијски превоз путника, с обзиром да само министарство већ поседује ову лиценцу.  Потребно је доношење подзаконског акта који је предвиђен законом, а који би прописао образац захтева. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Документација** |  | | | | *Промена форме докумената (копија)* |  | **Х** |  | | *Елиминација непотребне документације* | **Х** |  | **1.** | | **Образац административног захтева** |  | | | | *Увођење обрасца захтева* | **Х** |  | 1. **2.** | |  |  |  |  | | |
| 1. **ОБРАЗЛОЖЕЊЕ** | |
| **Документација**  **3.1. Промена форме документа**   * **Документа 3 и документ 4 из е-Пописа: Доказ о уплати републичке административне таксе за захтев, и доказ о уплати републичке административне таксе за решење по захтеву за издавање књиге путних листова за домаћи ванлинијски превоз путника**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  ***За примену ове препоруке није потребна измена прописа.***  **3.2. Елиминација непотребне документације**   * **Документ 1 из е-Пописа: Лиценца за међународни или домаћи линијски односно ванлинијски превоз путника**   Наведени документ представља доказ за да подносилац захтева поседује лиценцу за домаћи или међународни превоз путника.  Како је издавалац документа Министарство грађевинарства, саобраћаја и инфраструктуре, у чијој је надлежности и овај поступак, предлаже се елиминација његовог подношења од стране подносиоца захтева. Надлежни орган ће извршити увид у службене евиденције које води и проверити потребне податке, чиме ће се смањити административно оптерећење и трошкови подносиоца захтева у поступку.  Како би се ово омогућило, потребно је од подносиоца затражити следеће неопходне информације: назив и седиште правног лица, матични број, број лиценце, датум издавања  ***За примену ове препоруке, потребна је измена и допуна члана 80. Закона о превозу путника у друмском саобраћају („Службени гласник РС”, бр. 68/15, 41/18, 44/18, 83/18, 31/19 и 9/20)***  **Образац административног захтева**  **3.3. Увођење обрасца захтева**  Захтев тренутно постоји у слободној форми, и нису прописани елементи обрасца захтева. У циљу ефикасности и пружања помоћи странци препоручује се да поступајући орган пропише образац захтевa и учини га јавно доступним путем интернет портала, како би олакшао странкама учешће у поступку  Предлаже се прописивање подзаконским актом стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, и то:   * Подаци о подносиоцу захтева (назив правног лица, седиште, матични број); * Подаци о броју уговорених превоза; * Број лиценце за међународни односно домаћи линијски односно ванлинијски превоз путника, датум издавања;   У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтев, као и његово постављање на званичну веб презентацију надлежног органа ради лакшег преузимања и попуњавања обрасца од стране подносилаца захтева.  ***За примену ове препоруке је потребно доношење новог подзаконског акта којим ће се ближе уредити садржина и образац захтева као и допуна члана 80. Закона о превозу путника у друмском саобраћају („Службени гласник РС”, бр. 68/15, 41/18, 44/18, 83/18, 31/19 и 9/20).*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА И ДОПУНАМА ЗАКОНА О ПРЕВОЗУ ПУТНИКА У ДРУМСКОМ САОБРАЋАЈУ**  Члан 1.  У Закону о превозу путника у друмском саобраћају („Службени гласник РС”, бр. 68/1541/18, 44/18, 83/18, 31/19 и 9/20), у члану 80. став 2. мења се и гласи:  „Уз захтев из става 1. овог члана превозник је дужан да достави књигу попуњених путних листова (осим у случају првог подношења захтева), као и доказ о плаћеним таксама. ”  Након става 6. додаје се став 7. који гласи:  „Министарство ближе прописује образац захтева за поступак из става 1. овог члана.”  Члан 2.  Овај закон ступа на снагу осмог дана од дана објављивања у „Службеном гласнику Републике Србије”.  **НАЦРТ**  **ПРАВИЛНИК О ИЗГЛЕДУ ОБРАСЦА ЗАХТЕВА ЗА РЕГИСТРАЦИЈУ, ОВЕРУ И ИЗМЕНУ РЕДА ВОЖЊЕ ЗА МЕЂУМЕСНИ ЛИНИЈСКИ ПРЕВОЗ ПУТНИКА У ДРУМСКОМ САОБРАЋАЈУ**  На основу члана 80. Закона о превозу путника у друмском саобраћају  Министарство грађевинарства, саобраћаја и инфраструктуре доноси:  ПРАВИЛНИК О ИЗГЛЕДУ ОБРАСЦА ЗАХТЕВА ЗА РЕГИСТРАЦИЈУ, ОВЕРУ И ИЗМЕНУ РЕДА ВОЖЊЕ ЗА МЕЂУМЕСНИ ЛИНИЈСКИ ПРЕВОЗ ПУТНИКА У ДРУМСКОМ САОБРАЋАЈУ  Члан 1.  Овим правилником прописује се изглед обрасца захтева за регистрацију, оверу и измену реда вожње за међумесни линијски превоз путника у друмском саобраћају.  Члан 2.  Образац захтева за за регистрацију, оверу и измену реда вожње за међумесни линијски превоз путника у друмском саобраћају дат је на Обрасцу 1, који је одштампан уз овај правилник и чини његов саставни део.  Члан 3.  Овај правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ПРЕВОЗУ ПУТНИКА У ДРУМСКОМ САОБРАЋАЈУ**  **КОЈЕ СЕ МЕЊАЈУ И ДОПУЊУЈУ**  Члан 80.  Захтев за издавање књиге путних листова подноси се Министарству.  Уз захтев из става 1. овог члана превозник је дужан да достави ~~фотокопију једне од лиценци прописаних у члану 17. став 1. овог закона и~~ књигу попуњених путних листова (ОСИМ У СЛУЧАЈУ ПРВОГ ПОДНОШЕЊА ЗАХТЕВА), КАО И ДОКАЗ О ПЛАЋЕНИМ ТАКСАМА.  Министарство доноси решење о издавању књиге путних листова.  Министарство доноси решење о одбијању захтева за издавање књиге путних листова ако превозник не испуњава услове из става 2. овог члана.  Решење из ст. 3. и 4. овог члана је коначно.  Превозник не може било којом својом радњом која се односи на давање на коришћење путног листа да омогући другим правним или физичким лицима која не испуњавају услове прописане овим законом да обављају домаћи ванлинијски превоз.  МИНИСТАРСТВО БЛИЖЕ ПРОПИСУЈЕ ОБРАЗАЦ ЗАХТЕВА ЗА ПОСТУПАК ИЗ СТАВА 1. ОВОГ ЧЛАНА. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 1.808,57 РСД. Усвајање и примена препорука ће донети привредним субјектима годишње директне уштеде од 450,42 РСД или 3,70 ЕУР. Ове уштеде износе 24,90% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте и смањењу документације. Препорукама се такође утиче на побољшање пословног амбијента. | |